Шмат віншаванняў атрымае матуля асабіста, па тэлефоне, на паштоўках. Дзякуючы шчыраму характару і творчасці ў яе нямала сяброў па ўсёй Беларусі, а асабліва на Пастаўшчыне: вядомых асоб і простых людзей. А найбольш цёплымі будуць віншаванні ад нас, пяці яе дзяцей, дзесяці ўнукаў, двух праўнукаў. Мы скажам, як паважаем матулю, сардэчна любім, цэнім яе парады, клопат і хваляванні за нас, даражым кожным момантам, праведзеным разам, чуем яе малітвы, якія дапамагаюць нам па жыцці.